Nouerint uniuersi quod nos, Simon de Buxeria archidiaconus Dyuionensis in ecclesia Lingonensi, recepimus et habuimus a religioso uiro fratre Hugone, abbate Sancti Stephani Dyuionensis, per manum Bartholomei Pepini familiaris dicti abbatis, ducentas et quadraginta libras Turonensium in pecunia numerata, pro seruicio seu subuentione factis a dicto abbate reuerendo in Christo patri ac domino, domino Iohanne Dei gratia episcopo Lingonensi. Datum cum appensione sigilli nostri, die Ueneris post Octabas Purificationis Uirginis Gloriose, anno Domini millesimo trecentesimo.